पाएं अपने शहर की ताज़ा ख़बरें और फ्री ई-पेपरडाउनलोड करें
जिले के 22 केंद्रों में समर्थन मूल्य पर गेहूं खरीदी की जा रही है। अभी तक 31.48 फीसदी किसानों से ही खरीदी हुई है। खरीदी खत्म होने को 12 दिन बचे है। इसमें भी शनिवार व रविवार आने से 3 दिन खरीदी नहीं होगी। यानी 9 दिन ही खरीदी चलेगी। जबकि करीब 70 फीसदी किसानों से खरीदी होना बाकी है। भारतीय किसान संघ के जिलाध्यक्ष ने सोशल मीडिया के जरिए कलेक्टर को मुख्यमंत्री के नाम आवेदन भेजकर खरीदी की आखिरी तारीख 30 मई तक बढ़ाने की मांग की है।
गेहूं खरीदी के लिए जिले के 10999 किसानों ने पंजीयन करवाया था। अब तक 3463 किसानों से 2 लाख क्विंटल गेहूं की खरीदी हुई है। भारतीय किसान संघ के जिलाध्यक्ष मंशाराम पंचोले ने बताया कोरोना महामारी से प्रदेश के विभिन्न जिलों में सोसायटी कर्मचारी संक्रमित हुए थे। इसके चलते किसानों को मैसेज भेजने की संख्या कम की गई थी। लेकिन अब फिर से संख्या बढ़ाई है। बावजूद अब भी 70 फीसदी किसानों से खरीदी होना बाकी है। शनिवार व रविवार को खरीदी का पोर्टल बंद रहता है। 9 दिन में शेष किसानों से खरीदी नहीं हो सकेगी।
उन्होंने सोशल मीडिया के जरिए कलेक्टर शिवराजसिंह वर्मा को मुख्यमंत्री के नाम आवेदन भेजा है। इसमें उन्होंने खरीदी की तारीख 30 मई तक बढ़ाने की मांग की है। मैसेज की संख्या बढ़ने के साथ ही केंद्र पर आवक बढ़ी है। तलून में खरीदी केंद्र पर सोमवार को 17 किसान उपज लेेकर पहुंचे थे। इन किसानों से 1511 क्विंटल गेहूं खरीदा गया। 12 से ज्यादा किसानों को मैसेज भेजे गए थे। सोसायटी बड़वानी में 894 किसानों ने पंजीयन करवाया था। 7 मई तक के लिए 673 किसानों को मैसेज भेजे हैं। अभी तक 364 किसानों से 17372.50 क्विंटल गेहूं की खरीदी हुई है।
खरीदी का लक्ष्य पहले 4 लाख क्विंटल था। आवक कम होने से अब 3 लाख क्विंटल गेहूं खरीदी का लक्ष्य है। अब तक 2 लाख क्विंटल खरीदी हुई है। समिति स्तर से किसानों को मैसेज भेजे जा रहे हैं। अभी तारीख आगे बढ़ाने के नए आदेश नहीं है। खरीदी की आखिरी तारीख 15 मई है।
-एलएस झाला, जिला प्रबंधक, नागरिक आपूर्ति निगम बड़वानी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mai_Deva zho_Hant eng_Latn